En husejer i Vejgaard ved Aalborg har fået en parkeringsafgift for at parkere foran sin egen indkørsel. Parkeringskontrol Nord vil ikke annullere afgiften. Maria Frandsen har hver dag de sidste to år parkeret sin bil foran sin indkørsel fordi indkørslen har været brugt i forbindelse med en renovering af huset. Mandag resulterede det i en parkeringsafgift på 510 kroner - begrundet med at Maria Frandsen spærrer for husets beboere. Da det er hende selv, kontaktede hun Parkeringskontrol Nord for at få afgiften annulleret, men det vil selskabet ikke fordi færdselsloven siger at man ikke må parkere foran indkørsler. - Vi kan ikke gradbøje færdselsloven, siger Jørgen Pedersen, der er beredskabschef og chef for Parkeringskontrol Nord.

Opsummering:
En husejer i Vejgaard ved Aalborg har fået en parkeringsafgift for at parkere foran sin egen indkørsel.